塞波加公國

**塞波加公國**（）係一個喺意大利西北部利古里亞區因佩里亞省嘅小城鎮裏面半獨立嘅公國，面積只有4.91km²，鄰近法國邊境，距離另一個獨立國家摩納哥只有35公里。塞波加公國宣稱嘅領土同小城鎮塞波加實際上係共存。

## 歷史
1963年，塞波加人（Giorgio Carbone）查閱村裏面老神父基於裏面嘅塞波加村歷史，發現：
* 喺中世紀封建社會嘅時候，塞波加村係屬於嘅領地。
* 954年，塞波加公國係由嚟自修士擁有。
* 1079年，修道院嘅院長成為神聖羅馬帝國嘅親王，擁有塞波加公國嘅主權。
* 1729年1月20號，塞波加公國賣咗畀，成為佢哋嘅受保護國。
* 1815年，拿破崙戰爭結束之後歐洲各國重開嘅維也納會議，審視歐洲戰前國界並且重新分配。
* 1861年3月17日，意大利統一條約（）頒布，統一後嘅意大利王國控制整個意大利半島，但條約裏面並無提及塞波加。
* 1946年第二次世界大戰結束，意大利公投放棄君主制，建立共和國，意大利王國終結，建立咗而家嘅意大利共和國。同年薩伏依王朝喺公投中通過廢黜王室，薩伏依王朝嘅王室統治亦正式終結。

翻查1729年出售塞波加公國畀加薩伏依家族嘅，到1946年薩伏依王朝（）結束，塞波加公國並無列喺薩伏伊王朝嘅資產清單上。所以喬治嘅論點係：薩伏依王朝結束之後，塞波加公國已經再唔係薩伏依王朝嘅受保護國。所以到咗1946年意大利共和國成立之後，單方面聲稱擁有塞波加公國都係違反公國嘅主權。塞波加公國喺法律上係處於模糊不清嘅狀況，塞波加公國依然係獨立國家，並唔屬於意大利。

## 建國
由1960年代開始，喬治·卡波恩開始宣揚「復興塞波加公國」呢個觀點，鼓勵村民獨立。到1963年，塞波加嘅村民決定「復興公國」，並且推舉佢做親王，將復興公國8月20號定為建國日。佢就用喬治一世呢個稱呼，直到73歲逝世。

1995年4月23日，塞波加人投票以304票贊成、4票反對，通過塞波加公國獨立於意大利嘅地位，確認卡波恩係公國嘅親王，並且通過《憲法》，成立咗一個24人嘅議會、有8個部長嘅國會。

## 政治
### 制度
塞波加公國實行君主制，君主唔係世襲，而係由塞波加人投票產生，而且必須要係塞波加公民。要成為係塞波加公民，除咗喺塞波加出世之外，亦可以入籍塞波加。入籍條件係喺塞波加有物業，同埋喺塞波居住滿25年，再由親王審批。

塞波加親王最初並唔係由選舉產生，所以喬治·卡波恩就做咗46年親王，直到佢73歲逝世。之後，塞波加改為通過村民選舉產生，希望能夠注入新能量。

首次親王選舉從5個人選中提名咗馬塞羅·梅內加托（）同埋贊路爾基·莫基亞（），喺2010年4月24號同埋25號投票，最後馬塞羅喺220個合資格選民中，以89票對67票贏咗，5月22號正式授予主權君主銜頭（，或SAS），親王馬塞羅一世（）。

親王選舉係每隔7年一次。喺2017年4月23號嘅選舉，親王馬塞羅就接受英國出世，嚟自英國嘅電台主持人，當時已經喺塞波加住咗34年嘅馬克（）嘅挑戰，結果馬塞羅以129票對42票，擊敗對手再次獲選，可以同佢嘅國會再執政7年。

2019年4月12號，馬塞羅一世宣佈退位，但係會繼續佢嘅職務，直到11月10號選出下一繼任人為止。

2019年11月1號，由2010年起已經係外交部長嘅尼娜·梅內加托（，亦係前塞波加王妃、馬塞羅親王嘅前妻），以122票對69票，撃敗親王喬治一世嘅女娜拉（），成為新一任塞波加嘅親王，亦係塞波加公國第一個女性親王。

**歷任親王**

### 國會
根據塞波加憲法，親王係同國會一齊商議國政。國會其中5個成員係由塞波加市民選出，其餘係由親王指定，負責公國嘅行政。

**尼娜親王嘅國會**

## 人口
塞波加人口，根據人口調查：
* 1991年10月20號：352人
* 2001年10月21號：340人
* 2011年10月9號 ：323人
* 2020年1月7號  ：275人，133男、142女（估計）
當中意大利人佔86.5%，其餘為外來人口（2020年估計）。

## 貨幣
塞波加當地發行嘅貨幣叫做luigino（有譯做「魯基尼」），每一luigino幣值等於六美元，另有面值百份之一luigino單位嘅centesimo。歐元（EUR）亦係當地流通嘅貨幣。不過，luigino喺塞波加公國外面就無辦法使用，變到毫無價值，但幣值就係全世界最高。

塞波加luigini只係有硬幣，並無紙幣。塞波加造幣廠，成立於1986年12月24號，經過喬治一世親王授權，1994年預發行，1995年4月23日正式發行至1996年，硬幣上面有喬治一世嘅雕像，面值有5、15 centesimo同埋1/2 luigino、1 luigino、7 ½ luigin。1996年發行嘅貨幣當中，亦有聖伯爾納（）嘅雕像。到咗2012年同埋2013年，馬塞羅一世雕像嘅硬幣發行，面值有1、2同埋2½ luigini三種。

## 外交
雖然無被承認係主權國家，但係塞波加有自己發行嘅護照，建交嘅國家有46個，設有領事館嘅包括德國法國、比利時、意大利、澳洲、沙地阿拉伯等。

事實上，塞波加人大部分係意大利人，遵守意大利憲法，定期交稅、參政、投票等盡公民責任，同時亦係使用意大利提供嘅執法、公共衛生、電信、學校服務同埋其他公共服務，同意大利國家主權並唔構成衝突，而意大利亦視塞波加為意大利嘅一部分。

## 經濟
### 農業
賽波加以農業馳名，特別係耕種、橄欖、花卉作業。除咗自給自足，收成會出口到附近國家例如法國。

### 觀光
喺馬塞羅任賽波加親王期間，外交部長尼娜致力建立領士網絡，向世界各地推廣賽波加公國嘅形象。呢段時間，公國裏面歷史悠久嘅市中心亦得到修復，確保公國嘅魅力受到保護，避免受商業過度開發所影響，所以近年嚟賽波加嘅旅遊業有好大發展，觀光人潮大增。賽波加有自己發行嘅郵票同埋郵局，但係要寄出公國以外，仍然要貼上意大利嘅郵票，所以賽波加嘅郵票只有集郵價值。遊客中心一般會喺護照上簽發旅遊簽證，但喺國際上並無實效。因為噉樣，賽波加宣稱自己係公國被質疑只不過係為咗拉動當地旅遊嘅噱頭。

## 慶節
賽波加最重要嘅慶節係每年一度嘅聖伯爾納節（festival of Saint Bernard）。聖伯爾納係賽波加嘅守護聖人，所以1996年發行嘅硬幣亦有佢嘅雕像。慶節喺每年8月20號舉行，嗰日亦定為係賽波加嘅建國日。慶典包括抬住聖伯爾納像遊行、儀仗隊演奏、市民列隊巡遊。整個慶祝活動會持續到夜晚。

## 交通
塞波加喺意大利因佩里亞57號省道旁邊，最近嘅高速公路喺（Bordighera）A10嘅出口。最近嘅火車站亦都係喺博爾迪蓋拉，熱那亞－文蒂米利亞鐵路線。

塞波加公國有自己嘅車牌，離開咗塞波加就唔可以使用，但係可以喺遊客中心買到印咗塞波加國徽嘅車牌做記念。

## 體育
雖然無畀國際奧林匹克委員會承認，但係塞波加成立咗「塞波加公國奧林匹克委員會」（，簡稱 CONS）。佢哋嘅「塞波加公國足球總會」（Football Federation of the Principality of Seborga，簡稱 FCPS）早喺2014年6月6號成立，但同樣無畀國際足協同埋歐洲足協承認。塞波加國家足球隊而家係成員，都係非國際足協足球嘅成員，全部嚟自屬地、蚊型國家、非國家地區，同埋（unrecognised de facto states）嘅地區。

第一場國際賽係2014年8月10號喺意大利對同樣係私人國家嘅西蘭公國。事實上，塞波加公國隊嘅成員，大部分都係由ASD奧斯佩達萊蒂（ASD Ospedaletti）足球隊外借。

## 國防
塞波加公國有自願防衛軍同埋邊界守衛，以前叫做「聖伯爾納騎士」（），但係而家只係有普通守衛（），穿着藍同白色有塞波加國徽制服嘅義務人士。守衛一年裏面只會喺慶節日子保護親王、親王嘅成員同埋維持街道交通秩序，到咗旅遊季節就會喺進入塞波加嘅主要公路站崗。根據喺塞波加官方網站，除咗義務守衛之外，重有一個騎馬團。

## 衝突
### 公國後人
2006年6月，一名自稱係神聖羅馬帝國荷亨斯陶芬王朝、腓特烈二世後人「親王雅斯敏」（）嘅女士，聲稱擁有塞波加公國嘅主權，並且寫信畀意大利總統要求攞返公國然後歸還畀意大利。但係佢嘅聲稱受到當時嘅親王喬治一世質疑，認為根本無可信證據去支持佢嘅講法。

### 網絡政變
2016年2月22號，塞波加前政要兼塞波加電視臺創辦人、法國裔作家尼古拉斯（），趁馬塞羅親王同埋王妃出訪印度嘅時候，發動網絡政變，喺網頁上宣告公國易主，自己成為尼古拉斯一世。最後當然唔成功，反而畀馬塞羅革除一切職務。2019年6月14號尼古拉同佢嘅兄弟馬迪爾（）一齊調查馬塞羅，目的係搵佢詐騙、偽造錢幣、偽造文件嘅犯罪證據。

## 相關節目
香港ViuTV2016年嘅旅遊節目《404不存在的國落》，第一至三集介紹過塞波加公國。

## 註

## 參考

## 出面網頁

* 塞波加公國官方網站 - 意大利文
* 塞波加公國官方網誌 - 英文
* 塞波加公國線上報紙 - 意大利文（2005年起）
* 塞波加時報 - 英文（更新至2014年8月17號）
* 塞波加公國貨幣 - 意大利文
* 香港ViuTV《404不存在的國落》- 粵語